[pic] | KOMMISSIONEN FOR DE EUROPÆISKE FÆLLESSKABER | Bruxelles, den 26.2.2007 KOM(2007) 70 endelig Forslag til RÅDETS FORORDNING om ændring af bilag A, B og C til forordning (EF) nr. 1346/2000 om konkurs (forelagt af Kommissionen) BEGRUNDELSE 1. BAGGRUND FOR FORSLAGET - Begrundelse og formål Det er nødvendigt at ændre bilag A, B og C i Rådets forordning (EF) nr. 1346/2000 om konkurs. - Generel baggrund I bilag A til Rådets forordning (EF) nr. 1346/2000 er anført de bobehandlinger, der er omhandlet i forordningens artikel 2, litra a). I bilag B er anført de bobehandlinger, der er omhandlet i artikel 2, litra c). I bilag C er anført de kuratorer, der er omhandlet i artikel 2, litra b). Bilagene til Rådets forordning (EF) nr. 1346/2000 blev senest ændret ved Rådets forordning (EF) nr. 694/2006 af 27. april 2006. Tjekkiet underrettede den 29. august 2006 Kommissionen om yderligere ændringer af listerne i bilag A, B og C. - Gældende bestemmelser på det område, som forslaget vedrører Forordning (EF) nr. 1346/2000 bør ændres i overensstemmelse med dette forslag. - Overensstemmelse med andre politikker Denne forordning er i overensstemmelse med Fællesskabets andre politikker. 2. HØRING AF INTERESSEREDE PARTER OG KONSEKVENSANALYSE - Høring af interesserede parter Ekstern høring var ikke relevant. - Ekspertbistand Der var ikke behov for ekspertbistand. - Konsekvensanalyse En ændring af forordningen kan få en positiv indvirkning på omstrukturering af virksomheder. Den vil sandsynligvis få en positiv eller neutral indvirkning på beskæftigelsen. Den vil sandsynligvis få en positiv eller neutral indvirkning på miljøet. 3. FORSLAGETS RETLIGE ASPEKTER - Kort oversigt over den foreslåede aktion Forslaget tager sigte på at ændre bilagene til forordning (EF) nr. 1346/2000 for at tage hensyn til ændringer i medlemsstaternes konkurslovgivninger. - Retsgrundlag Forslaget er baseret på artikel 45 i forordning (EF) nr. 1346/2000. - Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. - Proportionalitetsprincippet Forslaget er i overensstemmelse med proportionalitetsprincippet af følgende grunde: Kommissionens forslag erstatter listerne for Tjekkiet i bilag A, B og C til Rådets forordning (EC) nr. 1346/2000 med nye lister, hvor der er taget hensyn til oplysningerne fra Tjekkiet. Forordningen gælder umiddelbart i medlemsstaterne og kræver ingen gennemførelsesforanstaltninger. Den offentliggøres i Den Europæiske Unions Tidende, og alle interesserede parter kan derfor gøre sig bekendt med indholdet af den. - Reguleringsmiddel/-form Det foreslåede instrument er en forordning. En anden form for retsakt ville ikke kunne gøre fyldest af følgende grunde: I henhold til artikel 45 i Rådets forordning (EF) nr. 1346/2000 kan bilagene til forordningen kun ændres af Rådet på initiativ af en medlemsstat eller på forslag af Kommissionen. Et sådant fælles initiativ var en mulighed i den femårige periode efter ikrafttrædelsen af Amsterdam-traktaten (artikel 67, stk. 1, i EF-traktaten), men efter ikrafttrædelsen af Nice-traktaten (artikel 67, stk. 2, i EF-traktaten) er det alene Kommissionen, der kan tage initiativet. Det påhviler derfor Kommissionen at foreslå Rådet ændringer af bilagene til forordningen som omhandlet i forordningens artikel 45. 4. BUDGETMÆSSIGE KONSEKVENSER Forslaget har ingen budgetmæssige konsekvenser. 5. FORENKLING Forslaget indebærer forenkling af administrative procedurer for offentlige myndigheder (EU eller nationale) og forenkling af administrative procedurer for offentlige og private virksomheder. Medlemsstaternes domstole vil i rette tid blive underrettet om de bobehandlinger der skal anerkendes. Kreditorer, debitorer og kuratorer/likvidatorer vil blive informeret om de bobehandlinger, der falder ind under forordningens anvendelsesområde. Forslag til RÅDETS FORORDNING om ændring af bilag A, B og C til forordning (EF) nr. 1346/2000 om konkurs RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1346/2000 af 29. maj 2000 om konkurs[1], særlig artikel 45, under henvisning til forslag fra Kommissionen[2] og ud fra følgende betragtninger: (1) I bilag A, B og C til forordning (EF) nr. 1346/2000 er anført de betegnelser for henholdsvis bobehandlinger og kuratorer, der benyttes i medlemsstaternes lovgivninger. (2) Den 29. august 2006 underrettede Tjekkiet i medfør af artikel 45 i forordning (EF) nr. 1346/2000 Kommissionen om ændringer af listerne i bilag A, B og C til denne forordning. (3) I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark. (4) Forordning (EF) nr. 1346/2000 bør derfor ændres i overensstemmelse hermed - UDSTED FØLGENDE FORORDNING: Artikel 1 Forordning (EF) nr. 1346/2000 ændres således: (1) I bilag A erstattes de i Tjekkiet anvendte betegnelser for bobehandlinger af følgende: "ČESKÁ REPUBLIKA - Konkurs - Reorganizace - Oddlužení" (2) I bilag B erstattes de i Tjekkiet anvendte betegnelser for bobehandlinger af følgende: "ČESKÁ REPUBLIKA - Konkurs" (3) I bilag C erstattes de i Tjekkiet anvendte betegnelser for kuratorer af følgende: "ČESKÁ REPUBLIKA - Insolvenční správce - Předběžný insolvenční správce - Oddělený insolvenční správce - Zvláštní insolvenční správce - Zástupce insolvenčního správce" Artikel 2 Denne forordning træder i kraft på dagen efter offentliggørelsen i Den Europæiske Unions Tidende . Denne forordning er bindende i alle enkeltheder og gælder umiddelbart i medlemsstaterne. Udfærdiget i Bruxelles, På Rådets vegne Formand [1] EFT L 16 af 30.6.2000, p 1. Senest ændret ved forordning (EF) nr. 694/2006 (EUT L 121 af 6.5.2006 s. 1-13). [2] EUT C … af …, s. .